જો કે, સતત બદલાતી પરિસ્થિતિઓને કારણે લાગી રહ્યું છે કે, સેના ઝિમ્બાબ્વેની સત્તા પોતાના હાથમાં લેવાની યોજના બનાવી રહી છે. સેના તરફથી હજુ સુધી આ વાતની પુષ્ટિ કરવામાં નથી આવી કે, તેમણે રાષ્ટ્રપતિ અને તેમની પત્નીને ક્યાં કસ્ટડીમાં મુક્યા છે. મંગળવાર રાતથી ઝિમ્બાબ્વેની સેના રાજધાની હરારેમાં ટેંકો સાથે જોવા મળી રહી હતી. ઝિમ્બાબ્વેના લોકોને પણ લાગી રહ્યું છે કે, સેના તખ્તો પલટવાની યોજના બનાવી રહી છે. આથી જ કેટલાક રસ્તાઓ અને સરકારી કાર્યાલયોની બહાર મોટા પ્રમાણમાં ભીડ જોવા મળી રહી છે. ઝિમ્બાબ્વેની આ રાજકીય ચળવળને ધ્યાનમાં રાખતા બ્રિટન સહિત અનેક દેશોએ પોતાના નાગરિકોને ઘરમાં રહેવાના નિર્દેશ આપ્યા છે. બ્રિટન તરફથી તેમના નાગરિકોને ઝિમ્બાબ્વેની રાજકારણીય અસ્થિરતાથી પોતાને દૂર રાખવાની સલાહ આપવામાં આવી છે.